**Ministru kabineta rīkojuma projekta „Par prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” paredzētā finansējuma sadalījumu 2020. gadā” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz apstiprināt 2020. gada Izglītības un zinātnes ministrijas valsts budžeta programmas 09.00.00 „Sports” apakšprogrammā 09.04.00 „Sporta būves” prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” paredzētā finansējuma sadalījumu. Finansējums 2 602 000 *euro* apmērā tiks novirzīts piecu valsts pārvaldībā esošu sporta bāzu attīstībai. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Ministru kabineta 2017. gada 14. septembra sēdes protokollēmuma „Informatīvais ziņojums „Par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.–2020. gadam”” (prot. Nr.46 3.§.) 4. punkts.
2. Izglītības un zinātnes ministrijas (turpmāk – IZM) iniciatīva.
3. Latvijas Nacionālās sporta padomes 2020. gada 17. jūnija sēdē (prot Nr.2 5.§, 5.2. apakšpunkts) nolemtais.
4. Nepieciešamība nodrošināt valsts pārvaldībā esošu sporta bāzu attīstību.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Viens no Sporta politikas pamatnostādnēs 2014.–2020.gadam (apstiprinātas ar Ministru kabineta 2013. gada 18. decembra rīkojumu Nr.666) definētajiem sporta politikas apakšmērķiem ir sekmēt sporta infrastruktūras pieejamību un attīstību. Piemērotas sporta infrastruktūra esamība ir viens no būtiskākajiem priekšnoteikumiem visu četru Sporta politikas pamatnostādnēs 2014.–2020.gadam definēto sporta politikas virzienu – Bērnu un jauniešu sporta, Sporta visiem (Tautas sporta), Augstu sasniegumu sporta un Pielāgotā sporta – attīstībai. Pēdējos gados valsts mērķtiecīgi atbalsta valsts nozīmes sporta infrastruktūras projektu īstenošanu pašvaldībās, kā arī atbalstot atsevišķu valsts sporta bāzu attīstību, piešķirot līdzfinansējumu vairāku visai sporta nozarei būtisku sporta infrastruktūras projektu īstenošanai.2020. gada valsts budžetā iezīmētais mērķfinansējums investīcijām valsts nozīmes sporta infrastruktūras attīstības projektiem saskaņā ar Ministru kabineta un Saeimas lēmumiem ir 5 100 000 *euro*. IZM valsts budžeta programmas 09.00.00 „Sports” apakšprogrammā 09.04.00 „Sporta būves” saskaņā ar iepriekšējos gados pieņemtajiem Ministru kabineta un Saeimas lēmumiem Valmieras pilsētas pašvaldībai J. Daliņa stadiona rekonstrukcijai un vieglatlētikas manēžas būvniecībai paredzēts mērķfinansējums 1 500 000 *euro* apmērā, savukārt saskaņā ar 2020. gada valsts budžeta projekta izskatīšanas laikā Saeimā pieņemto lēmumu Rēzeknes pilsētas pašvaldībai Olimpiskā centra „Rēzekne” būvniecībai paredzēti 998 000 *euro*. Papildus minētam likumprojekta „Par vidēja termiņa budžeta ietvaru 2018., 2019. un 2020.gadam” sagatavošanas procesā tika atbalstīts IZM prioritārais pasākums „Papildu investīcijas valsts nozīmes sporta infrastruktūras attīstības projektu īstenošanai” (turpmāk arī – Prioritārais pasākums), kam IZM valsts budžeta programmas 09.00.00 „Sports” apakšprogrammā 09.04.00 „Sporta būves” 2020. gadā paredzēti 2 602 000 *euro*[[1]](#footnote-1). Ar Ministru kabineta 2017. gada 14. septembra sēdes protokollēmuma „Informatīvais ziņojums „Par fiskālās telpas pasākumiem un izdevumiem prioritārajiem pasākumiem valsts budžetam 2018. gadam un ietvaram 2018.–2020.gadam”” (prot. Nr.46 3.§.) 4. punktu noteikts, ka par Prioritārajam pasākumam paredzētā finansējuma izlietojumu tiek pieņemts atsevišķs Ministru kabineta lēmums.**Apkopojums par IZM saņemtajiem finanšu pieprasījumiem no valsts pārvaldībā esošo sporta bāzu pārvaldniekiem valsts nozīmes sporta infrastruktūras attīstības projektu īstenošanai 2020. gadā**

|  |  |  |  |
| --- | --- | --- | --- |
| **Nr.** | **Iesniedzējs** | **Mērķis** | **Summa** |
| 1. | VSIA „Kultūras un sporta centrs „Daugavas stadions”” | Daugavas stadiona centrālā sporta laukuma (futbols un vieglatlētika) rekonstrukcija | 1 080 688 |
| 2. | Murjāņu sporta ģimnāzija | Murjāņu sporta ģimnāzijas infrastruktūras pilnveide, lai nodrošinātu iestādes sagatavošanu akreditācijai | 1 080 246‬ |
| 3. | SIA „Bobsleja un kamaniņu trase „Sigulda”” | Bobsleja un kamaniņu trases „Sigulda” rekonstrukcijas uzsākšana | 950 210 |
| 4. | SIA „Sporta centrs „Mežaparks”” | Sporta centra „Mežaparks”” infrastruktūras attīstībai | 360 000 |
| 5. | Biedrība „Latvijas Jātnieku federācija” | Sporta centra „Kleisti” jumta remontam | 180 000 |
| 6. | Latvijas Sporta pedagoģijas akadēmija | Vieglatlētikas manēžas rekonstrukcija (projektēšanas darbu uzsākšanai) | 83 490 |
| **KOPĀ valsts pārvaldībā esošās bāzes:** | **3 734 634** |

IZM ir saņēmusi arī citus finanšu pieprasījumus, kas nav saistīti ar valsts pārvaldībā esošo sporta bāzu attīstību un šo pieprasījumu kopsumma ir 4 372 500 *euro*.‬ Detalizētu informāciju par saņemtajiem pieprasījumiem valsts nozīmes sporta infrastruktūras attīstības projektu īstenošanai 2020. gadā skatīt pievienotajos paskaidrojošajos materiālos.Ņemot vērā faktu, ka valsts pārvaldībā esošo bāzu finanšu pieprasījums pārsniedz sadalei pieejamos valsts budžeta līdzekļus, kā arī, ņemot vērā, ka pašvaldību objektu īstenošanai (Valmiera un Rēzekne) jau ir paredzēta gandrīz puse (**Daugavas stadiona centrālā sporta laukuma (futbols un vieglatlētika) rekonstrukcija** 2014.–2020.gada plānošanas perioda Eiropas Savienības struktūrfondu darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” ietvaros tiek īstenota programma „Kultūras un sporta kvartāla izveide Grīziņkalna apkaimē” (projektu kopums), kura paredz Daugavas stadiona (Rīgā) teritorijā izveidot mūsdienīgu sabiedrībai pieejamu multifunkcionālu Kultūras un sporta kvartālu, tādejādi veicinot Rīgas pilsētas degradētās Grīziņkalna apkaimes revitalizāciju. Par atbildīgo institūciju šīs programmas īstenošanā ir noteikta Valsts sabiedrība ar ierobežotu atbildību „Kultūras un sporta centrs „Daugavas stadions””. Programmas ietvaros ir jāveic arī Daugavas stadiona centrālā sporta laukuma (futbols un vieglatlētika) rekonstrukcija. Minētie darbi nav attiecināmi no ERAF atbalsta 5.6.1. SAM ietvaros, kā rezultātā šo darbu veikšanai ir nepieciešams papildu valsts budžeta finansējums. Darbu veikšana nepieciešama, lai nodrošinātu Daugavas stadiona centrālā laukuma atbilstību futbola un vieglatlētikas starptautisko sporta organizāciju (FIFA, UEFA[[2]](#footnote-3), IAAF) prasībām.Finansējums paredzēts saskaņā ar Ministru kabineta 2015. gada 11. novembra rīkojuma Nr.714 „Par konceptuālo ziņojumu „Par Daugavas stadiona (Rīgā) teritorijas revitalizācijas programmas „Kultūras un sporta kvartāla izveide Grīziņkalna apkaimē” īstenošanu” 3. punktā noteikto, kā arī ņemot vērā notificētajā valsts atbalsta aprakstā noteikto, ievērojot Kultūras un sporta kvartāla Grīziņkalnā teritorijas attīstības stratēģiju (versija 1.2). Daugavas stadiona centrālā sporta laukuma (futbols un vieglatlētika) rekonstrukcijai nav izmantojami 5.6.1. SAM „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” līdzekļi. Ņemot iepriekš minēto, papildus informācija šajā sākotnējās ietekmes novērtējuma ziņojumā (anotācijā) netiks sniegta.**Murjāņu sporta ģimnāzijas infrastruktūras pilnveide**Murjāņu sporta ģimnāzija (turpmāk – MSĢ) ir valsts dibināta vispārējās izglītības un sporta izglītības iestāde, kas atrodas IZM pakļautībā. 2018. gadā MSĢ tika piešķirts mērķfinansējums (dotācija) 75 000 *euro*, lai novērstu Veselības inspekcijas atzinumos konstatētās nepilnības. 2019. gadā MSĢ tika piešķirts mērķfinansējums (dotācija) 99 400 *euro* apmērā, lai nodrošinātu plānotos pasākumus sekmīgas mācību iestādes akreditācijas procesam. 2020. gadā nepieciešams turpināt investīcijas iestādes infrastruktūras sakārtošanā, lai nodrošinātu tās sagatavošanu akreditācijai (2021. gada 1. ceturksnī), kā arī uzlabotu iestādes fizisko vidi un drošību.

|  |  |  |  |
| --- | --- | --- | --- |
| **Nr.** | **Plānotie veicamie darbi** | **Struktūrvienība** | **Plānotās izmaksas, *euro* (ar PVN)** |
| 1. | MSĢ ugunsdzēsības sistēmas remonts  | Murjāņi | 54 766,89 |
|
| 2. | Sadales elektroinstalācijas sistēmas nomaiņa | Murjāņi | 59 795,52 |
| 3. | MSĢ sanitāro mezglu un kanalizācijas sistēmas renovācija | Murjāņi | 20 711,09 |
| 4. | Mācību klašu telpu (46., 47., 48., 49., 51.un 53.) kosmētiskais remonts | TSV Jūrmala | 11 780,91 |
|
| 5. | Svaru, konceptu zāles un kāpņu telpas uz svaru zāli kosmētiskais remonts | TSV Jūrmala | 16 101,62 |
|
| 6. | Ventilācijas sistēmas remonts internātā un ventagregāta uzstādīšana 2.korpusā | TSV Jūrmala | 32 412,90 |
| 7. | Skolas ēdnīcas kosmētiskais remonts (atbilstoši PVD norādījumiem) | TSV Jūrmala | 4731,95 |
| 8. | Skolas ēkas jumta remonts (daļēja atjaunošana bojātajās vietās) | TSV Jūrmala | 2349,65 |
| 9. | Balkonu dēļu un flīžu remonts (drošības nodrošināšana) | TSV Jūrmala | 5549,28 |
| 10. | MSĢ Internāta un skolas kāpņu telpu un eksāmenu telpas un mājturības kabineta remonts | Murjāņi | 30 157,07 |
| 11. | MSĢ internāta istabiņu 58 durvju demontāža un montāža ar pilnu apdari | Murjāņi | 26 859,88 |
| 12. | MSĢ sporta bāzes – stadiona skrejceliņu seguma renovācija un sporta disciplīnu sektoru labiekārtošana | Murjāņi | 296 788,98 |
| 13. | Riteņbraukšanas nodaļas inventāra glabāšanas telpu izveidošana – esošās ēkas jumta un ārsienu atjaunošana | Murjāņi | 18 588,96 |
| 14. | Laivu ēlinga rekonstrukcija | TSV Specializētā airēšanas sporta skola | 437 227 |
| **KOPĀ:** | **1 017 821,70** |

MSĢ attīstību paredz arī Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019. gada 7. maija rīkojumu Nr. 210) 172.1. pasākums. Saistībā ar TSV Specializētās airēšanas sporta skolas laivu ēlinga rekonstrukciju jānorāda, ka minētā investīcija ir veicama neatkarīgi no iespējamajiem lēmumiem par minētās struktūrvienības turpmāko statusu, jo segtā laivu novietne (ēlings) sporta izglītības programmu īstenošanai airēšanā un smaiļošanā un kanoe airēšanā tiešā ūdens tuvumā būs nepieciešama jebkurā gadījumā. MSĢ ir apliecinājusi, ka visus paredzētos darbus ir iespējams paveikt līdz 2020. gada 31. decembrim.**Sporta centra „Mežaparks” energoefektivitātes paaugstināšana**4.2.1.2. SAM „Veicināt energoefektivitātes paaugstināšanu valsts ēkās” otrajā projektu iesniegumu atlases kārtas ietvaros SIA „Sporta centrs „Mežaparks””, kuras 100% kapitāla daļu turētāja ir valsts IZM personā, īsteno projektu „Sporta centrs „Mežaparks” energoefektivitātes paaugstināšana”, tomēr tā ietvaros energoefektivitātes pasākumi tiek veikti tikai 2/3 no ēkas, bet 4.2.1.2. SAM „Veicināt energoefektivitātes paaugstināšanu valsts ēkās” otrajā projektu iesniegumu atlases kārtas nosacījumu dēļ darbi netiek veikti tajā ēkas daļā, kurā izvietota sportistu viesnīca, telpas sporta organizācijām, ēdināšanas telpas, kā arī konferenču zāle. IZM ieskatā energoefektivitātes pasākumus nepieciešams veikt visā sporta centra ēkā un attiecīgi arī nepieciešams atjaunot visas sporta centra ēkas vizuālo tēlu kā vienu veselu (neīstenojot atlikušo projekta daļu, 1/3 ēka paliks nenosiltināta). Saņemts Saeimas Izglītības, kultūras un zinātnes komisijas Sporta apakškomisijas konceptuāls atbalsts. Atbalstot finansējuma piešķiršanu, prognozējams, ka turpmākos gadus vairs nebūs jāpiešķir dotācija SIA „Sporta centrs „Mežaparks”” saimnieciskās darbības nodrošināšanai **Sporta centra „Kleisti” jumta remonts**Nekustamais īpašums (nekustamā īpašuma kadastra Nr.0100 104 0011) Rātsupītes ielā 4, Rīgā; Rātsupītes ielā 4 k-2, Rīgā, Rātsupītes ielā 4 k-4, Rīgā; Rātsupītes ielā 4 k-1, Rīgā; Rātsupītes ielā 4 k-5, Rīgā; Rātsupītes ielā 4 k-3, Rīgā, sastāv no divām zemes vienībām – zemes vienības 5,9547 ha platībā (zemes vienības kadastra apzīmējums 0100 104 0011) un zemes vienības 7,4546 ha platībā (zemes vienības kadastra apzīmējums 0100 104 0065) un 14 būvēm – sporta manēžas (būves kadastra apzīmējums 0100 104 0011 001), sporta kompleksa – staļļa (būves kadastra apzīmējums 0100 104 0011 002), staļļa (būves kadastra apzīmējums 0100 104 0011 003), divām nojumēm (būvju kadastra apzīmējumi 0100 104 0011 004 un 0100 104 0011 005), sardzes ēkas (būves kadastra apzīmējums 0100 104 0011 006), zirgu staļļa (būves kadastra apzīmējums 0100 104 0011 009), kafejnīcas (būves kadastra apzīmējums 0100 104 0065 001), viesnīcas (būves kadastra apzīmējums 0100 104 0065 002, medpunkta (būves kadastra apzīmējums 0100 104 0065 003), sporta zāles (būves kadastra apzīmējums 0100 104 0065 004), staļļa (būves kadastra apzīmējums 0100 104 0065 005), tribīnēm (būves kadastra apzīmējums 0100 104 0065 006) un šķūņa (būves kadastra apzīmējums 0100 104 0065 007) (turpmāk – nekustamais īpašums). Īpašuma tiesības uz nekustamo īpašumu (izņemot būvi ar kadastra apzīmējumu 0100 104 0065 007) atbilstoši Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījuma Nr.100000475008 II daļas 1. iedaļas ierakstam Nr. 1.1. ir nostiprinātas Latvijas valstij IZM personā. Nekustamais īpašums nodots biedrībai „Latvijas Jātnieku federācija” (turpmāk – LJF) bezatlīdzības lietošanā (līdz 2020. gada 30. septembrim, bet LJF ir lūgusi pagarināt termiņu uz nākamajiem 10 gadiem, ko IZM konceptuāli atbalsta). LJF nekustamā īpašuma sakārtošanā līdz šim ieguldījusi ~ 300 000 *euro*. Nākamā nozīmīgākā veicamā investīcija ir sporta centra jumta remonts. Saskaņā ar veikto apsekojumu kopējās jumta remonta izmaksas 198 471,82 *euro*, plānotais LJF līdzfinansējums 18 471,82 *euro*. Atbalstot finansējuma piešķiršanu, prognozējams, ka turpmākos gadus vairs nebūs jāpiešķir dotācija biedrībai Sporta centra „Kleisti” saimnieciskās darbības nodrošināšanai (9 000 *euro* gadā). Papildus informāciju skatīt pievienotajos paskaidrojošajos materiālos.**Latvijas Sporta pedagoģijas akadēmijas vieglatlētikas manēžas rekonstrukcijas projekta izstrāde**Latvijas Sporta pedagoģijas akadēmija (turpmāk – LSPA) ir valsts dibināta augstskola. LSPA Vieglatlētikas manēža nodota ekspluatācijā 1987. gadā un to izmanto gan LSPA studenti studiju procesa nodrošināšanai, gan citi sportisti mācību-treniņu vajadzībām. LSPA Vieglatlētikas manēžas patreizējais stāvoklis nav atbilstošs pilnvērtīga LSPA studiju procesa nodrošināšanai. Saskaņā ar provizoriskiem aprēķiniem kopējās LSPA Vieglatlētikas manēžas rekonstrukcijas izmaksas ir 2 855 349 *euro* (ar PVN) un rekonstrukcijas projekts sadalīts trīs kārtās. 2020. gadam lūgts valsts līdzfinansējums 69 000 *euro* bez PVN jeb 83 490 *euro* ar PVN projektēšanas darbu uzsākšanai. LSPA attīstību paredz arī Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019. gada 7. maija rīkojumu Nr. 210) 172.1. pasākums. Papildus informāciju skatīt pielikumā pievienotajos paskaidrojošajos materiālos.Jautājums par Prioritārajam pasākumam 2020. gadā paredzētā finansējuma sadalījumu tika izskatīts Latvijas Nacionālās sporta padomes 2020. gada 17. jūnija sēdē, kurā tika atbalstīts (prot Nr.2 5.§, 5.2. apakšpunkts) IZM sagatavotais priekšlikums, kas paredz finansējumu 2 602 000 *euro* apmērā novirzīt šādu valsts nozīmes sporta infrastruktūras attīstības projektu īstenošanai:1. Daugavas stadiona centrālā sporta laukuma (futbols un vieglatlētika) rekonstrukcijai (ieguldījums VSIA „Kultūras un sporta centrs „Daugavas stadions”” pamatkapitālā ) – 1 080 688 *euro*;
2. Murjāņu sporta ģimnāzijas infrastruktūras pilnveide, lai nodrošinātu iestādes sagatavošanu akreditācijai (Murjāņu sporta ģimnāzijai) – 1 017 822 *euro*;
3. Sporta centra „Mežaparks” energoefektivitātes paaugstināšanai (ieguldījums SIA „Sporta centrs „Mežaparks”” pamatkapitālā) – 300 000 *euro*;
4. Sporta centra „Kleisti” jumta remontam (biedrībai „Latvijas Jātnieku federācija”) – 120 000 *euro*;
5. Latvijas Sporta pedagoģijas akadēmijas vieglatlētikas manēžas rekonstrukcijas projekta izstrādei (Latvijas Sporta pedagoģijas akadēmijai) – 83 490 *euro*.

Plānotais atbalsts VSIA „Kultūras un sporta centrs „Daugavas stadions” Daugavas stadiona centrālā sporta laukuma (futbols un vieglatlētika) rekonstrukcijai atbilst Eiropas Komisijā notificētajā valsts atbalstā noteiktam (Eiropas Komisijas 2016. gada 4. augusta lēmums *C(2016) 4970 final* valsts atbalsta lietā SA.43575 (2015/N) – *Aid for the construction of cultural and sport centre „Daugavas Stadions”*).  IZM ir veikusi sākotnējo izvērtējumu par finansējuma piešķiršanas Sporta centra „Mežaparks” infrastruktūras attīstībai atbilstību komercdarbības atbalsta kontroles regulējumam. Lai kādu pasākumu varētu klasificēt kā komercdarbības atbalstu, tam vienlaikus jāatbilst visām četrām kumulatīvām pazīmēm[[3]](#footnote-4):  *1. pazīme*: Atbalsts tiek sniegts no publiskiem resursiem; *2. pazīme*: Atbalsta saņēmējs veic saimniecisku darbību un attiecībā uz to gūst ekonomiskas priekšrocības, kādas tas nevarētu gūt normālos komercdarbības veikšanas apstākļos; *3. pazīme*: Pasākums ir selektīvs pēc sava rakstura; *4. pazīme*: Atbalsts ietekmē konkurenci un tirdzniecību Eiropas Savienības iekšējā tirgū.IZM vērtējumā minētā atbalsta sniegšana nerada konkurences kropļojumu Eiropas Savienības līmenī, ņemot vērā sporta centra darbības izteikti lokālo raksturu, t.i., darbība nav vērsta uz ārvalstu apmeklētāju piesaistīšanu. Tāpat uzsverams, ka Sporta centra „Mežaparks” īpašniece ir SIA „Sporta centrs „Mežaparks””, kuras 100% kapitāla daļu turētāja ir valsts (IZM), kā rezultātā nodrošināt sporta bāzes infrastruktūras atbilstību normatīvo aktu prasībām, kā arī nodrošināt sporta bāzes kā nekustamā īpašuma uzturēšanu un attīstību ir valsts (IZM) pienākums. Sporta centrs „Mežaparks” kā sporta bāze pamatā tiek izmantota mācību-treniņu procesam un vietēju (nacionāla līmeņa) sporta sacensību organizēšanai, kā arī dažādu ar sportu saistītu atbalsta procesu nodrošināšanai (tai skaitā sporta medicīnas rehabilitācijas vajadzībām). Šajā sporta bāzē var norisināties arī starptautiska līmeņa sacensības, bet pēdējos gados to skaits ir bijis salīdzinoši neliels. Minētās sporta bāzes darbība un attīstība ir saistīta ar valsts funkciju izpildi sporta nozarē, t.i. valsts nozīmes sporta infrastruktūras uzturēšanu Latvijas iedzīvotāju (it īpaši bērnu un jauniešu) fizisko aktivitāšu līmeņa paaugstināšanai, tostarp arī izglītības iestāžu un sporta klubu audzēkņu, fizisko aktivitāšu nodrošināšanai, kā arī Latvijas sportistu (tai skaitā Latvijas izlases sportistu) treniņu procesa nodrošināšanai. Jāņem vērā arī fakts, ka sporta bāzes plānotā tvēruma zona ir lokāla, tā atrodas tālu no tuvākās robežas, netiek plānots popularizēt bāzes mērķauditorijām ārvalstīs, kā arī nav plānots būtisks tvēruma zonas paplašinājums. Papildus uzsverams, ka SIA „Sporta centrs „Mežaparks””, veicot saimniecisko darbību (nodrošinot sporta centra darbību), visus ieņēmumus iegulda sporta centra uzturēšanai (peļņu negūst). Iepriekšminētā rezultātā secināms, ka papildus finansējuma piešķiršana Sporta centra „Mežaparks” infrastruktūras attīstībai vienlaikus neatbilst visām Komercdarbības atbalsta kontroles likuma 5.pantā noteiktajām pazīmēm un attiecīgi minētais atbalsts nav uzskatāms par komercdarbības atbalstu.IZM ir veikusi sākotnējo izvērtējumu par finansējuma piešķiršanas Sporta centra „Kleisti” jumta remontam atbilstību komercdarbības atbalsta kontroles regulējumam un konstatējusi, ka minētā atbalsta sniegšana nerada konkurences kropļojumu Eiropas Savienības līmenī, ņemot vērā sporta centra darbības izteikti lokālo raksturu, t.i., darbība nav vērsta uz ārvalstu apmeklētāju piesaistīšanu. Tāpat uzsverams, ka Sporta centra „Kleisti” īpašniece ir valsts (IZM), kā rezultātā pienākums nodrošināt sporta bāzes infrastruktūras atbilstību normatīvo aktu prasībām, kā arī nodrošināt sporta bāzes kā nekustamā īpašuma uzturēšanu un attīstību ir valsts (šajā gadījumā pamatā gan LJF kā organizācijas, kurai uzticēta centra pārvaldīšana) pienākums. Sporta centrs „Kleisti” kā sporta bāze pamatā tiek izmantota mācību-treniņu procesam un vietēju (nacionāla līmeņa) sporta sacensību organizēšanai jātnieku sportā un daļā modernās pieccīņas disciplīnu. Šajā sporta bāzē var norisināties arī starptautiska līmeņa sacensības, bet pēdējos gados to skaits ir bijis salīdzinoši neliels. Minētās sporta bāzes darbība un attīstība ir saistīta ar valsts funkciju izpildi sporta nozarē, t.i. valsts nozīmes sporta infrastruktūras uzturēšanu Latvijas iedzīvotāju (it īpaši bērnu un jauniešu) fizisko aktivitāšu līmeņa paaugstināšanai, tostarp arī izglītības iestāžu un sporta klubu audzēkņu, fizisko aktivitāšu nodrošināšanai, kā arī Latvijas sportistu (tai skaitā Latvijas izlases sportistu) treniņu procesa nodrošināšanai. Jāņem vērā arī fakts, ka sporta bāzes plānotā tvēruma zona ir lokāla, tā atrodas tālu no tuvākās robežas, netiek plānots popularizēt bāzes mērķauditorijām ārvalstīs, kā arī nav plānots būtisks tvēruma zonas paplašinājums. Papildus uzsverams, ka LJF, veicot saimniecisko darbību (nodrošinot sporta centra darbību), visus ieņēmumus iegulda sporta centra uzturēšanai (peļņu negūst). Iepriekšminētā rezultātā secināms, ka papildus finansējuma piešķiršana Sporta centra „Kleisti” jumta remontam vienlaikus neatbilst visām Komercdarbības atbalsta kontroles likuma 5.pantā noteiktajām pazīmēm un attiecīgi minētais atbalsts nav uzskatāms par komercdarbības atbalstu.IZM ir veikusi sākotnējo izvērtējumu par finansējuma piešķiršanas MSĢ infrastruktūras pilnveidei un LSPA vieglatlētikas manēžas rekonstrukcijas projekta izstrādei atbilstību komercdarbības atbalsta kontroles regulējumam un konstatējusi, ka minētā atbalsta sniegšana nerada konkurences kropļojumu Eiropas Savienības līmenī, ņemot vērā sporta centra darbības izteikti lokālo raksturu, t.i., darbība nav vērsta uz ārvalstu apmeklētāju piesaistīšanu. Tāpat uzsverams, ka gan MSĢ, gan LSPA ir valsts dibinātas izglītības iestādes, kā rezultātā pienākums nodrošināt attiecīgas infrastruktūras atbilstību normatīvo aktu prasībām, kā arī nodrošināt izglītības un sporta bāzes kā nekustamo īpašumu uzturēšanu un attīstību ir valsts LSPA gadījumā arī pašas augstskolas kā atvasinātas publiskās personas, kurai uzticēta attiecīgā nekustamā īpašuma pārvaldīšana) pienākums. Gan MSĢ, gan LSPA tiek izmantota mācību-treniņu procesam un vietēju (nacionāla līmeņa) sporta sacensību organizēšanai. Šajās sporta bāzēs starptautiskas sporta sacensības nenorisinās. Abu minēto izglītības un sporta infrastruktūras vienību darbība un attīstība ir saistīta ar valsts funkciju izpildi izglītības un sporta nozarēs, t.i. valsts dibinātu izglītības iestāžu darbības nodrošināšana un sporta infrastruktūras uzturēšana Latvijas iedzīvotāju (it īpaši bērnu un jauniešu) fizisko aktivitāšu līmeņa paaugstināšanai, tostarp pamatā tieši pašu izglītības iestāžu audzēkņu, fizisko aktivitāšu nodrošināšanai. Jāņem vērā arī fakts, ka šo izglītības un sporta bāzu plānotā tvēruma zona ir lokāla, tā atrodas tālu no tuvākās robežas, netiek plānots popularizēt bāzes mērķauditorijām ārvalstīs, kā arī nav plānots būtisks tvēruma zonas paplašinājums. Papildus uzsverams, ka MSĢ un LSPA, veicot saimniecisko darbību (nodrošinot izglītības un sporta objektu darbību), visus ieņēmumus iegulda šo objektu uzturēšanai (peļņu negūst). Iepriekšminētā rezultātā secināms, ka papildus finansējuma piešķiršana MSĢ infrastruktūras pilnveidei un LSPA vieglatlētikas manēžas rekonstrukcijas projekta izstrādei vienlaikus neatbilst visām Komercdarbības atbalsta kontroles likuma 5.pantā noteiktajām pazīmēm un attiecīgi minētais atbalsts nav uzskatāms par komercdarbības atbalstu.Ievērojot minēto, IZM ir izstrādājusi Ministru kabineta rīkojuma projektu „Par prioritārajam pasākumam „Par prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” paredzētā finansējuma sadalījumu 2020. gadā” (turpmāk – Rīkojuma projekts), kurš paredz noteikt, ka prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” IZM valsts budžeta programmas 09.00.00 „Sports” apakšprogrammā 09.04.00 „Sporta būves” 2020. gadā paredzētais finansējums (2 602 000 *euro*) novirzāms šādu valsts nozīmes sporta infrastruktūras attīstības projektu īstenošanai:1. Daugavas stadiona centrālā sporta laukuma (futbols un vieglatlētika) rekonstrukcijai (ieguldījums VSIA „Kultūras un sporta centrs „Daugavas stadions”” pamatkapitālā ) – 1 080 688 *euro*;
2. Murjāņu sporta ģimnāzijas infrastruktūras pilnveide, lai nodrošinātu iestādes sagatavošanu akreditācijai (Murjāņu sporta ģimnāzijai) – 1 017 822 *euro*;
3. Sporta centra „Mežaparks” energoefektivitātes paaugstināšanai (ieguldījums SIA „Sporta centrs „Mežaparks”” pamatkapitālā) – 300 000 *euro*;
4. Sporta centra „Kleisti” jumta remontam (biedrībai „Latvijas Jātnieku federācija”) – 120 000 *euro*;
5. Latvijas Sporta pedagoģijas akadēmijas vieglatlētikas manēžas rekonstrukcijas projekta izstrādei (Latvijas Sporta pedagoģijas akadēmijai) – 83 490 *euro*.
 |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM. Rīkojuma projekta izstrādes procesā notikušas konsultācijas ar Rīkojuma projektā minēto projektu īstenotājiem, kā arī jautājums ir izskatīts Latvijas Nacionālās sporta padomes 2020. gada 17. jūnija sēdē (prot Nr.2 5.§).  |
| 4. | Cita informācija | Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **0** | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Rīkojuma projektā minēto valsts nozīmes sporta infrastruktūras attīstības projektu līdzfinansēšanai no IZM 2020.gada valsts budžeta programmas 09.00.00 „Sports” apakšprogrammas 09.04.00 „Sporta būves” kopā tiks novirzīti 2 602 000 *euro*, kā rezultātā tiks sadalīts viss Prioritārajam pasākumam 2020. gadā paredzētais finansējums. Atbalstītie valsts nozīmes sporta infrastruktūras attīstības projekti:

|  |  |  |
| --- | --- | --- |
| **Nr.** | **Dotācijas mērķis (saņēmējs)** | **Dotācijas apmērs *euro*** |
| 1. | Daugavas stadiona centrālā sporta laukuma (futbols un vieglatlētika) rekonstrukcijai (ieguldījums VSIA „Kultūras un sporta centrs „Daugavas stadions”” pamatkapitālā) | 1 080 688 |
| 2. | Murjāņu sporta ģimnāzijas infrastruktūras pilnveide, lai nodrošinātu iestādes sagatavošanu akreditācijai (Murjāņu sporta ģimnāzija) | 1 017 822 |
| 3. | Sporta centra „Mežaparks” energoefektivitātes paaugstināšanai (ieguldījums SIA „Sporta centrs „Mežaparks”” pamatkapitālā) | 300 000  |
| 4. | Sporta centra „Kleisti” jumta remontam (biedrība „Latvijas Jātnieku federācija”) | 120 000 |
| 5.  | Latvijas Sporta pedagoģijas akadēmijas vieglatlētikas manēžas rekonstrukcijas projekta izstrādei (Latvijas Sporta pedagoģijas akadēmija) | 83 490 |
| **KOPĀ:** | **2 602 000** |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. |
| 8. Cita informācija | Pēc Ministru kabineta rīkojuma spēkā stāšanās IZM veiks darbības pamatkapitāla palielināšanai VSIA „Kultūras un sporta centrs „Daugavas stadions”” un SIA „Sporta centrs „Mežaparks””.Piešķirot finansējumu visiem Ministru kabineta rīkojuma projektā iekļautajiem valsts nozīmes sporta infrastruktūras attīstības projektiem, līdzekļus plānots izlietot 2020. gadā (kapitālsabiedrību gadījumā – ieguldīti to pamatkapitālā), tiks sasniegts plānotais mērķis, kā arī netiks radītas saistības papildu valsts budžeta izdevumiem turpmākajiem gadiem. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Sporta nozares pārstāvji par Rīkojuma projekta virzības uzsākšanu tika informēti ar IZM 2019. gada 5. jūlija rīkojumu Nr. 1-2e/19/184 izveidotās Sporta nozares attīstības darba grupas 2020. gada 6. marta sēdē, kurā tika sniegta informācija par IZM saņemtajiem finanšu pieprasījumiem valsts nozīmes sporta infrastruktūras attīstības projektu īstenošanai 2020. gadā.Tāpat Rīkojuma projekts tika izskatīts un atbalstīts Latvijas Nacionālās sporta padomes 2020. gada 17. jūnija sēdē (prot Nr.2 5.§).  |
| 2. | Sabiedrības līdzdalība projekta izstrādē | Ņemot vērā faktu, ka IZM rosina visus sadalei pieejamos valsts budžeta līdzekļus novirzīt valsts nozīmes sporta infrastruktūras attīstības projektu īstenošanai tikai valsts pārvaldībā esošajās sporta bāzēs, kā arī jautājums tika izskatīts Latvijas Nacionālās sporta padomes 2020. gada 17. jūnija sēdē (prot Nr.2 5.§), papildus sabiedrības līdzdalība nebija nepieciešama. |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Rīkojuma projekta izpildi nodrošinās IZM. Par finansējuma piešķiršanu tiks slēgts līgums ar Rīkojuma projektā norādītajiem finansējuma saņēmējiem. Tāpat IZM veiks darbības pamatkapitāla palielināšanai VSIA „Kultūras un sporta centrs „Daugavas stadions”” un SIA „Sporta centrs „Mežaparks””. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

Izglītības un zinātnes ministre Ilga Šuplinska

Severs 67047935

edgars.severs@izm.gov.lv

Mičule 67047928

anda.micule@izm.gov.lv

Roze 67047933

santa.roze@izm.gov.lv

1. Sākotnēji Prioritārajam pasākumam 2020. gadā bija paredzēti 3 600 000 *euro*, tomēr pēc daļējas līdzekļu (998 000 *euro* apmērā) pārdales Saeimā Olimpiskā centra „Rēzekne” būvniecībai, faktiskais Prioritārajam pasākumam sadalei pieejamais finansējums ir 2 602 000 *euro*. [↑](#footnote-ref-1)
2. Atzīmējams, ka līdzekļu trūkuma dēļ futbola laukums nebūs apsildāms (t.i., laukumā netiks iebūvēta apsildes sistēma). [↑](#footnote-ref-3)
3. Skatīt Līguma par Eiropas Savienības darbību 107.pantu un Komercdarbības atbalsta kontroles likuma 5.pantu. [↑](#footnote-ref-4)